Herendi Gábor filmje elsőként lépte át a 500 millió forintos álomhatárt, ennyit még magyar film sose hozott be.

Fotó: Szabó Adrienn

A közel 375 ezer nézőt vonzó film két hónappal és egy héttel a bemutatója után érte el ezt a rekordot, habár a korábbi adatokban nincs beleszámolva az infláció és a jegyárak változása.

A Kincsem a nézőszámot tekintve azonban még messze van az elsőségtől: a rendszerváltás óta bemutatott filmek közül egyelőre a tizedik legnézettebb, és jó eséllyel nem fogja tudni utolérni A miniszter félrelép 662 973 nézőjét.